
NECREATE 


Sfântul Grigorie Palamas sau 


despre înțelesurile dumnezeieştilor energii necreate 


Volumul al IV-lea al ediţiei critice Palamas, Apanta erga editată de P. Hrestou cuprinde 
toate scrisorile sfântului Grigorie Palamas redactate pe toată durata controverselor dogmatice 
1341-1358, scrisori adresate atât adversarilor săi, cât şi celor de o credinţă cu el, prietenilor, 
după cum unele dintre acestea sunt adresate monahilor, prezentând într-o manieră sintetică şi 
accesibilă toate argumentele palamite împotriva adversarilor, varlaamiţi şi akindynişti, fapt care 
le sporeşte valoarea apologetică, dar mai ales, ne fac pe noi astăzi să înțelegem adevărata 
amploare a acestor dispute dogmatice, importanţa lor în epocă, adevărata dimensiune a luptelor 
şi polemicilor din sânul Bisericii, impactul pe care acestea le-au avut în conştiinţa oamenilor de 
atunci, din cele mai variate medii sociale. 

Alte Scrisori sunt adresate unor persoane încă ezitante cu privire la calea credinţei. 
Acestora sfântul Grigorie le dedică numeroase scrisori cu scopul vădit de a-i întoarce la dreapta 
credință şi mărturisire, în acord cu dogmele Sfinţilor Părinți ai Bisericii Ortodoxe. Multe din 
ele reflectă activitatea pastorală a sfântului, grija neobosită pentru turma în pericol de a fi 
sfâşiată de lupii ereziei, dragostea de adevăr, de predania sfintei Biserici, acordul în duh cu 
Sfinții Părinţi trăitori şi teologhisitori. Scrisori precum acestea au avut harul de a-l întoarce pe 
sfântul Nicolae Cabasilas, care iniţial fusese atras de intelectualismul şi « raționalismul »! lui 


Varlaam şi care ulterior a devenit unul dintre cei mai fervenți mărturisitori isihaşti. Şi poate că 


' După articolul lui Romanides, nu mai îndrăznim să îl numim pe Varlaam nominalist, deşi până acum i s-a potrivit foarte 
bine această etichetă. v. Romanides „Notes on the Palamite Controversy and related topics”. The Greek Orthodox 
Theological Review, VI (1960-1961), 2, p. 186-205. 


tot lui 1-a fost dedicat şi dialogul 7heophanes, şi acesta încă netradus, care este un expos6 
catehetic al dreptei credinţe. 

Majoritatea acestor scrisori sunt texte inedite nu numai cititorilor români, ci şi străini, 
ştiindu-se faptul că s-a tradus foarte puțin din opera acestui mare gânditor ortodox. Ele sunt 
documente vii, mărturisind şi reflectând focul polemicilor şi controverselor în jurul teologiei 
isihaste, fund astfel, dintr-un anumit punct de vedere, mult mai accesibile decât amplele tratate 
cum sunt 7riadele, fiindcă, adresate unor persoane cu pregătire teologică diferită atât ca trăire 
şi experiență, cât şi ca educație dogmatică, ele prezintă toate argumentele palamite mult 
simplificate - desigur şi din pricina limitelor impuse de genul epistolar. Un alt aspect important 
pentru care ele merită toată atenția este faptul că prezintă şi circumstanțierea şi contextualizarea 
istorică a acestor controverse, care fac atât de vie personalitatea sfântului Grigorie şi odată cu 
el, schițează profilul spiritual al unei întregi epoci, care se vădeşte una de mare efervescenţă 
culturală şi duhovnicească. 

Prima scrisoare a volumului este cea Către Monahul Arsenie, de la Mănăstirea Stoudion, 
care la început, ca şi Cabasilas, s-a arătat reticent față de Sfântul Grigorie, dar apoi în faţa 
mărturiilor din sfinții Părinți, simte rătăcirea antiisihastă ; simțindu-se derutat de confuzia din 
Biserică, îi scrie sfântului Palamas cerându-i lămuriri cu privire la unele învinuiri ale lui 
Akindyn. Acest monah Arsenie, pe care sfântul Grigorie, îl numeşte înțelepțitul de Dumnezeu, 
era un călugăr cultivat, el însuşi autor al unor lucrări de mai mică amploare, care nu s-au 
păstrat. S-a păstrat un encomion în versuri adresat sfântului Grigorie şi un Cuvânt de 


întâmpinare Kază AarivovSfântul Grigorie îi răspunde, recomandându-i să citească Tomul 


Agioritic scris cu doar doi ani mai înainte, precum se mărturiseşte în chiar cuprinsul scrisorii, 
deci scrisoarea datează de la sfârşitul anului 1342. Akindynos însuşi nu începuse încă să scrie, 
dar dobândise sprijinul unora dintre conducătorii Bisericii şi instiga, uneltind împotriva lui 
Palamas, care se apără demascându-l atât pe el cât şi pe cei din jurul lui, învinuindu-l la rându-i 
că nu respectă prescrierile decretelor sinodale I şi II, prin care Akindynos, riscă să fie blestemat 


şi rupt de la soborniceasca adunare a creştinilor, ca următor şi ucenic al lui Varlaam. 


l. Energiile necreate. Câteva precizări şi distincții 


Mai presus însă de acestea, conţinutul scrisorii, lămureşte una dintre cele mai delicate 
chestiuni privitoare la doctrina energiilor necreate, şi anume problema dumnezeirii, ca o altă 
numire pentru energie, precum şi relația dintre Duhul Sfânt şi energiile necreate, dacă este o 
singură energie sau mai multe energii, raportul dintre unitate/ unicitate/ şi diferență, problema 
ditheismului, pe care sfântul Grigorie le lămureşte, făcând apel la scrierile Sfinților Părinți, 
Dionysie Areopagitul, Sfântul Grigorie Teologul, Vasile cel Mare, Athanasie cel Mare, 
Grigorie al Nyssei. În sfârşit, sfinţii părinţi începând cu sf. Dionysie vorbesc în armonia 
Duhului, despre o singură dumnezeire comună tuturor ipostasurilor divine, şi pe care adesea o 
foloseşte ca sinonim pentru natura dumnezeiască, alteori însă ea este sinonimă cu energia 
dumnezeiască necreată care caracterizează natura dumnezeiască. În ambele cazuri, spune 
sfântul Grigorie Palamas, urmând îndeaproape, - fără nici un corectiv sau altfel de adaos, nici 
măcar hermeneutic -, textului din Numirile dumnezeieşti ale Sfântului Dionysie, 
energia//dumnezeire este absolut transcendentă şi caracterizează în mod exclusiv relația şi 
modul de a fi al naturii dumnezeieşti şi al Sfintei Treimi. În toate textele palamite când 
termenul de energie necreată sau cel corespondent, de dumnezeire este aplicat la natura 
dumnezeiască sau la Sfânta Treime, în mod consecvent sfântul o numeşte pe ea necompusă, 
simplă, una, comună tuturor celor trei ipostasuri, dar ea însăşi neavând ipostas propriu 
(&vvroorara), este «viaţa» lăuntrică a «fericitei dumnezeiri» cum o numeşte sfântul Dionysie 
şi după el Sfântul Grigorie, este unimea Treimii”. Această energie nu există retrasă în sine, ci ea 
se comunică prin diverse manifestări în afară spre creatură, din iubire față de firea creată şi din 
dorința de a ne face părtaşi vieţii ei prin unirea şi atingerile energiilor Duhului care, prin 
această, ekstasis, adică ieşire din sine însăşi, nu îşi pierde nicidecum calitatea de a fi necreată, 
transcendentă, unitară şi comunitară, dar împărtăşindu-se ierarhic, şi prin urmare diferențiat şi 
multiplu unei făpturi diferenţiate şi multiple. În acest spaţiu al manifestărilor energetice în 


lumea creată multiplă şi diversă, putem vorbi de mai multe energii ale Duhului, care 


? v. Stavros Photios, „Aapopa kai Evornra: TO Spauo Vă Th XpLoTiovikn Ayoyn 700 &ytov Tpnyoptov Ilodăuott 
“Diferenţă şi unitate: viziunea educaţiei creştineşti a Sfântului Grigorie Palamas], p. 421-432 in volumul omagial, O ” 
Amog Tpwyoptog 0 IoA&uac, SThv ioTopta kai 70 n&pov [Sfântul Grigorie în trecut şi prezent], Sfânta P ănăstire 
Vatopedou, Agion Oros, 2000. 


pogorându-se la asemănarea noastră, îmbrățişează întreaga creație, unindu-se cu ea prin harul 
îndumnezeitor şi binefăcător al agarharhiei şi thearhiei desăvârşite, ea necunoscând în sine prin 
aceasta nici compunere, nici dezbinare. 

Această distincţie nu a perceput-o Jacques Lison în cartea sa L 'Esprit repandu Şi înţelege 
în mod cu totul eronat că Fiul şi Duhul Sfânt ar fi simple « energii ale Tatălui », punând pe 
seama lui Palamas o afirmație pur akindynistă, spre oroarea sfântului, exprimată şi în 
traducerea noastră, cu privire la Akindyn şi la toți cei ce i-au urmat care i-au corupt atunci ca şi 
acum scrierile, atribuindu-le expresii (xaxw6osiag) care nicidecum nu se regăsesc în textele 
palamite, cu adevărat: « Dans la premiere partie de cet expos6, le mot aurohypostasietindique 
que le Fils a une hypostase distincte de celle du Pere. Dans la seconde îl qualifie [par ce mâme 
terme n.n.] les 6nergies du Păre que sont le Fils et PEsprit.” » Or, Akindyn* era cel care, 
contrazicând doctrina energiilor necreate, susținea că singurele energii necreate care ar putea 
izvori de la natură nu pot fi decât Fiul şi Duhul, declanşând din partea sfântului Grigorie nu 
numai mulțime de întâmpinări şi respingeri, ci şi nenumărate anatematisme, reiterate pururi 
prin Tomurile Sinodale I, II. Dar în continuare, Lison, negăsind nici un text al sfântului 
Grigorie, demn de a fi citat în acest sens, scrie: « Le parallelisme invite ă comprendre qu'il 
souligne leur caractere hypostatique : le Fils et ['Esprit sont €ventuellement des energies ; 
mais ă condition qu'ils soient des energies ayant une hypostase propre, et qu'ils soient done 
autres que P'&nergie (sans autonomie personnelle) commune aux trois hypostases »* Nu ştim 
care este sursa acestei afirmaţii, fiindcă nici o dogmatică a sfinților Părinți nu propovăduieşte 
că energiile necreate au ipostas propriu, ci că dimpotrivă, ele caracterizează ipostasul, fiind 


atribute ale ipostasului. Potrivit Sfântului Chiril al Alexandriei, în Dialogul Despre Sfânta 


* Jacques Lison, L "Esprit Repandu, la pneumatologie de Gregoire Palamas, Cert, Paris, 1994, pp. 144-145 et passim. 

* De fapt, toată rătăcirea lui Akindyn provine din faptul că refuza să admită distincția palamită între natură şi energiile 
necreate. Sfântul Grigorie îi reproşează că, prin această identificare a fiinţei cu lucrarea, „fie îl socoteşte pe Dumnezeu fără 
lucrare, fie îl socoteşte lucrare pură. Consecința imediată a acestei identificări, este că noi nu ne deosebim de Hristos, căci şi 
noi ne unim cu ființa dumnezeiască . Harul, zice este fiinţa celor trei persoane, sau este Tatăl, Fiul şi Duhul Sfânt. De aceea 
nu € nici o deosebire între harul Duhului Sfânt şi însuşi Duhul Sfânt. În general, nu există alte lucrări şi puteri decât cele trei 
persoane.” Dumitru Stăniloae, Viaţa şi Învățătura Sfântului Grigorie Palamas, Editura Scripta, Bucureşti, 1993.pp. 133- 
134. Deci vedem că aberaţia lui Lison are la bază identitatea de tip akindynist între ființă şi energie. Căci zice . de vreme ce 
nu există diferență de identitate între cele două, nimic nu împiedică, ca Fiul şi Duhul să fie lucrări ale Tatălui, mintea, 
sănătoasă fiind apropae nu poate concepe ceva atât de aberant. „Akindynos trouvait dans ce texte un appui ă sa these: Dieu 
seul este increc, seuls le Fils et l'Esprit peuvent âtre des ânergies essentielles, ils ne sont pas diffârents de Pessence de 
Dieu.” lată şi răspunsul cât se poate de limpede al sfântului Grigorie în sensul în care este condusă analiza noastră: „...ils 
[le Fils et l'Esprit n'existeront plus chacun selon une hypostase propre, puisqu'ils seront essence de I'hypostase du Pere, 
c“est-ă-dire des proprietâs qui Lui sont relatives.”, Lison, loc. cit. p. 116. 

* Ibidem, p.146. 


Treime, se spune despre natură, şi aceasta ca principiu general, că firea nu poate exista în afara 
unui ipostas. Dar că energia fie simplă, fie multiplă“, ar putea avea ipostas propriu, aceasta 
niciunde nu o mărturiseşte sfântul Grigorie şi nici unul dintre sfinții părinți ai Bisericii. Că cele 
trei persoane ipostatice ale sfintei Treimi au energie proprie, care după natură este una simplă şi 
necompusă, iar după ipostas, este diferențiată, potrivit lucrărilor care derivă din proprietățile lor 
idiomatice ca părințime, fiime şi purcedere, este cu totul altceva, dar invers, adică 
energia/energiile să aibă ipostasuri, este de neconceput, şi aceasta o înțeleg numai Latinii, 
potrivit nu ştim cărei teozofii, care nu duce decât la cel mai sigur politeism”, fapt subliniat în 
nenumărate rânduri de sfântul Grigorie. Fapt pentru care pururea sfântul Grigorie mărturiseşte 
insistând aproape în fiecare tratat, tocmai asupra a două atribute ale energiei//energiilor 
necreate, cunoscând bine reaua înțelegere a Latinilor, atribute care lămuresc întreaga confuzie : 
GVUIOOTATOG KOL EVVNOOTATOG [ne-ipostatic şi en-ipostaziat]. Primul termen arată energia 
dumnezeiască identificată cu dumnezeirea 8e67ng, cu menţiunea că aici dumnezeirea nu 
desemnează firea, energie care este ne-ipostatică, fiind comună Sfintei Treimi ; admițând că ea 
ar putea avea ipostas propriu, admitem implicit un al patrulea ipostas. Dar energia ne-ipostatică 
poate fi en-ipostaziată, manifestându-se adică într-un ipostas, dumnezeiesc, potrivit 
proprietăților lui idiomatice, sau omenesc, prin unirea cu sufletul omenesc pe care îl face părtaş 
Duhului Sfânt, îndumnezeindu-l. 

Terminologia sfântului Grigorie nu ni se pare deloc ezitantă aşa cum susține acelaşi autor, 


vădit neînţelegând exact temenii şi distincţiile palamite. Dimpotrivă precum am încercat să 


* O definiţie sintetică a energiilor necreate păstrând fidel sensul palamit şi toate distincţiile lui inerente, inclusiv distincția 
transcendenţă // imanenţă fără de care confuzia akindynistă nu ar mai cunoaşte hotar, fapt intuit de sfântul Grigorie însuşi 
care a pus de nenumărate ori orismoi clare, precum reiesc şi din scrisoarea tradusă de noi — a exprimat-o Richard Kay în 
pertinenta lui analiză Le Crec et I'incre€ chez st. Maxime le Confesseur et St. Thomas d'Aquin. Aux sources de la querelle 
palamienne, 1992, p. 70: „la notion de d'snergie increcce une en son principe et multiple dans ses manifetations, distincte 
de l'essence divine sans en âtre separee, source de divinisation enfin pour les croyants orthodoxes.” 

7 Ca răspuns la confuziile lui Akindyn, Sfântul Grigorie face unele precizări care lămuresc cu exactitate sensul în care 
putem vorbi despre Fiul şi Duhul ca puteri, lucrări şi energii ale Tatălui: „dacă se numeşte uneori şi Duhul har, se numeşte 
pentru că este cauza harului. Sau dacă se numesc uneori Fiul şi Duhul puteri sau lucrări dumnzeieşti, puteri ale Tatălui [în 
calitate de cauză, precum şi Duhul se numeşte har în calitate de cauză a harului n.n.], se numesc ca unele ce împlinesc voia 
Tatălui, ca unele ce sunt izvorul [deci cauza] puterilor şi lucrărilor. Dar e şi deosebire radicală între ele şi puterile şi 
lucrările în sens propriu: Fiul şi Duhul sunt de-sine-subzistente (£vuzoozazo:) [fără îndoială, ca ipostasuri, nu ca energii 
n.n.] pe când ultimele sunt nesubzistente prin ele &vvn6orarovHDe aceea, de câte ori e numit Fiul şi Duhul Sfânt putere, 
lucrare sau har, totdeauna se subânţelege de-sine-subzistent [adică nici mai mult nici mai puţin decât ipostas, fiindcă de 
sine subzistent este traducerea literală a gr. ipostas, n.n.]. Toate puterile şi lucrările sunt comune celor trei persoane. Dar nu 
sunt ipostatice (de sine-subzistente), ci emană din persoane nedespărțindu-se de ele. 

8 „La seconde maniere n'identifie que le Fils ou PEsprit ă l'Energie incree: ils sont les ânergies du Pere. A ce niveau la 
terminologie est hesitante: Palamas ne qualifie pas seulement ces energies d'hypostasices, mais aussi de autoipostasices.” 


5 


redăm şi în traducere, Teologul grec păstrează în mod coerent pe parcursul întregii scrisori 
distincțiile între energia dumnezeiască şi energiile harului, atribuindu-le cu grijă numiri proprii 
realității desemnate. Astfel, observăm, spre deosebire de Lison, că termenul &vBvzoora rost 
este folosit fără nici o ezitare cu strictă referire la energia necreată una, necompusă, aparținând 
planului transcendent, ca una care este necauzată, neavând început, sau cu privire la numirile 
naturii divine ea însăşi necreată, de-sine-subzistentă şi nepricinuită. lar cu privire la energiile 
Duhului, care îşi au obârşia în Duhul Sfânt şi care sunt împărtăşite prin el, sfântul nu mai 


foloseşte termenul ăvOvzooza rog 4nefiind cu putință ca manifestările energiilor şi ale darului 


Duhului Sfânt să fie de-sine-subzistente, ci ele subzistă tocmai prin darul Duhului Sfânt, fără 


ca prin pierderea lui auto, să piardă şi caracterul lor necreat. 


2. Sfântul Grigorie Palamas şi tradiția cappadociană. Câteva noi diatribe pe marginea 


«corectivului palamitb» 


Unul dintre cele mai controversate articole pe tema palamismului aparținând Părintelui 
John Meyendorff, este, fără îndoială, cel care a lansat contestata idee a « corectivului palamit ». 
Alexander Golitzin”, recunoscut prin ortodoxia lui fermă, vedea în această idee o concesie 
făcută receptării occidentale a Sfântului Grigorie, şi aşa mult denaturată de lunga tradiţie latină 
varlaamită. Reproşul este reluat şi mai virulent de Romanides!. Se susține astfel că acest 
« corectiv » palamit este aplicat în mod universal cu privire la doctrina energiilor necreate, 
anume că Sfântul Grigorie a ajuns la această doctrină prin deducție, că ea nu ar fi fost 


formulată explicit nicăieri şi aceasta în ciuda nenumăratelor mărturii patristice pe care sfântul 


ibidem, loc.cit. p. 146 menţionăm că în textul lui Lison, nu este accidentală identificarea energiilor necreate cu Fiul şi cu 
Duhul Sfânt „purcezând” de la Tatăl, ci autorul este foarte consecvent cu...sine. În patru pagini se vorbeşte de cel puţin 
cinci ori despre această aberaţie care pururi nu se va găsi exprimată în lucrările Sfântului Grigorie. iată un ultim exemplu 
citat de noi, fără a epuiza totuşi citatele de acest tip din aceste pagini de Lison, demne de anatematismele Tomurilor 
Sinodale III: „En identifiant le Fils et Esprit aux €nergies du Pere, Grâgoire a en effet tente de concilier deux 
theologies...şi peste câteva mici rânduri continuă cu o hulă şi mai mare spunând nici mai mult nici mai puţin decât faptul că 
Fiul şi Duhul Sfânt aparţin planului imanenţei (probabil tot „purcezând” de la Tatăl) în vreme ce numai Tatăl 
transcendenţei... 

” Alexander Golitzin, „Dionysius the Areopagite in the Works of Gregory Palamas” in St. Vladimir's Theological Quarterly 
46:2 (2002) 163-190. 

1 Father John contends that the controversy revolved around the interpretation of (Pseudo)-Dionysius and claims that 
Palamas applied correctives to the Neo-Platonism of the Areopagite... Rev. John S. Romanides, „Notes on the Palamite 
Controversy and related topics” 7he Greek Theological Review” VI (1960-1961), 2, p. 186-205. 


Grigorie nu a încetat să le aducă în sprijinul unei dogme care, în mod paradoxal, avea să poarte 
până în cele mai recente răstimpuri stigmatul originalității. Or, singurul temei al originalității 
sfântului Grigorie este numai necunoaşterea, ignoranța absolută din partea celor ce l-au învinuit 
astfel, a tradiției ortodoxe a sfinților Părinți pe această temă, bine conturată încă de la primele 
mărturisiri de credință, aparținând sfinților Cappadocieni. Astfel această distincție apare 
exprimată într-una dintre cele mai frumoase Scrisori ale sfântului Vasile cel Mare, către 
medicul Eustathe!!, în care apare explicit formulată, şi aceasta nu doar în nuce, nu numai 
dogma distincției energiilor necreate de natura dumnezeiască, ci prototipul acestei distincții, 
care este distincția dintre natură şi ipostas, reputată a fi mult mai tardivă, de dată 
chalcedoniană.!? Or distincţia între natură şi lucrări este aici, ca şi în multe alte locuri, explicit 
expusă de sfântul Vasile cel Mare: «dar natura divină, sub toate numirile câte s-ar putea 
imagina, nu poate fi exprimată, în esenţa ei, aşa cum ar vrea-o învățătura noastră. Când însă am 
atribuit lui Dumnezeu numirile de «binefăcătory», de bun, de drept şi toate celelalte de acelaşi 
fel, la deosebitele Lui lucrări / energii ne-am gândit ; dar natura celui care lucrează prin ele noi 
n-o mai putem descoperi prin cunoaşterea intuitivă a faptelor Lui ... deci altceva este substanţa 
sau fiinţa5, pentru care nu s-a aflat termenul în stare să o facă cunoscută, şi altceva e şi 
semnificația numirilor pe care le poartă şi care li se dă pe temeiul unei activități/energeia ori a 
unei vrednicii oarecare." la acest citat precum şi la multe altele, observăm că nu este nevoie 
de nici un corectiv palamit, ci că dimpotrivă ele exprimă limpede fără echivocuri sau numai 
sugestii, doctrina palamită. La citatele din Sfântul Vasile Cel Mare, Sfântul Grigorie adaugă şi 
pe acelea ale altor Părinți Capadocieni, în special Sfântul Grigorie Teologul şi Sf. Grigorie de 
Nyssa citați consecvent în această scrisoare, pentru autoritatea pe care ei o reprezintă în sânul 
ortodoxiei. Este de altfel un fapt cunoscut că întreaga apologetică palamită se sprijină deliberat 


pe citate şi mărturii patristice. Este semnificativ că Tomul sinodal 1 şi II sunt în întregime 


1! Este vorba despre Scrisoarea 189, III-IV, Sf. Vasile cel Mare, Scrisori. Despre Sfântul Duh. Editura Institutului Biblic şi 
de misiune al BOR, Bucureşti, 1988. 

12. În învinuirea care ni s-a adus ni s-au reproșat două lucruri : cel dintâi ar fi că despărţim ipostasurile, al doilea să nu mai 
punem la plural nici una dintre numirile pe care le atribuim lui Dumnezeu, ci după cum s-a mai spus, să vorbim la singular , 
să spunem că e vorba de o singură bunătate, o singură putere o singură Dumnezeire, şi tot aşa şi cu oricare dintre 
desăvârşirile de acest fel ....” Sf. Vasile Cel Mare, loc.cit. Scrisoarea 189, III, 385 

15 v. şi comentariul lui Hierotheos Vlachos, Sfântul Grigorie Palamas, Aghioritul, Bunavestire, Bacău, 2000. p. 382 „În mod 
concret, aş spune că în gândirea sf. Athanasie cel Mare firea este identică cu ipostasu, în timp ce gândirea sfântului Vasile 
cel Mare, care în cele din urmă a prevala, firea se diferenţia de ipostas” din citatul redat de noi se vede că făcea distincţia şi 
între natură şi energii. 

'4 Ibidem, VIII, p.389. 


alcătuite, eşafodate pe mărturii din sfinții Părinţi ai Bisericii. Printre aceştia, cea mai mare 
autoritate revine Cappadocienilor şi sfântului Athanasie cel Mare, adevărate dreptare de 
credință. Dar ceea ce este mai important e faptul că «reflexul» apologetic palamit este 
condiționat de neîncetata referință la surse patristice, până la a face din aceasta aproape o 
«metodă sinodală», metodă pe care o regăsim şi într-un tratat independent, de inspiraţie 
palamită, Canonul de rugăciune al Sfinților Callist şi Ignatie Xanthopoli a căror pravilă de 


rugăciune a fost expusă în Filocalia 8, trad. Stăniloae. 


A ae fe 4 ae 34 24 ae fe 24 ae ale ate ae ale 4 ae e 24 fe e 24 ate 1 ate ale 21 24 ale 21 ale le 24 ale ale 24 dle e le ale 2 le ok 
Sfântul Grigorie Palamas 


Epistole 
Către monahul Arsenie Studitul, înțeleptul în cele dumnezeieşti 


Il. Voiesc să ştii, sfințite părinte, că ceea ce ai cerut acum de la noi spre dovedirea / 
vădirea a toată falsa pricină a celor care ne contrazic în deşert, se află scris în lucrările noastre 
de mai înainte, deşi surzii aceia adăugesc în chip mincinos la cele spuse de noi. Prin urmare, 
încă din Tomul Aghioritic, care a fost scris de noi cu doi ani în urmă, aşa am grăit cu privire la 
acest cuvânt: „transmiterea vechilor profeţii a arătat mai dinainte că tainele din vechime sunt în 
armonie cu cele arătate acum. lar acum credem în Tatăl, Fiul şi Sfântul Duh, dumnezeirea cea 
în trei ipostasuri, de o fiinţă, simplă, necompusă, necreată, nevăzută şi necuprinsă cu mintea” şi 
iarăşi: „asemenea, şi în veacul viitor la vremea potrivită se va descoperi prin negrăita 
arătare/manifestare în trei desăvârşite ipostasuri a Unuia Dumnezeu.” şi iarăşi „până la 
marginile pământului S-a arătat apoi în Treimea ipostasurilor dumnezeirii, fără a vătăma cu nici 


ă A aula E i tsil5 Pi a i se if e Ă 
un chip temeiul/condiţia/raţiunea unimii *” Dar ne închinăm unei singure dumnezeiri în trei 


'5 Termenul grec este povapyia, care în greaca patristică înseamnă nu doar stăpânie, ci este folosit cu referire atât la 
unicitatea cât şi unitatea fiinţei divine sau a dumnezeirii. Termenul românesc unime pare a reda atât înțelesul grec al lui &v 
cât şi pe cel de uâvocHTotuşi nici sensul primar de monarhia, adică stăpânire nu este exclus, referindu-se la ipostasul 
Tatălui care în ipostaza obârşiei este socotit izvorul şi începutul a toată dumnezeirea, dar fără a implica vreo idee 
subordinaţionistă sau ierarhizantă înlăuntrul sfintei Treimi, raportul de preeminenţă faţă de celelalte două ipostasuri fiind 
exclusiv cauzal. Despre monarhia Tatălui, Sfântul Grigorie teologhiseşte într-un alt tratat despre Purcederea Duhului Sfânt 
preluând atât termenii cât şi ideea dionisiană exprimată implicit în erarhia cerească, Zizioulas, în Fiinţa eclesială, în 

ipostasuri, iar cei care nu cugetă astfel îi punem sub blestem, ascultând şi pe marele Dionisie 
care zice în cea de-a doua epistolă către Gaius, că „dumnezeirea şi obârşia dumnezeirii este 
darul cel îndumnezeitor al lui Dumnezeu, iar Dumnezeu Care dăruieşte celor vrednici acest har 
este mai presus de însăşi această dumnezeiere”!€, şi altundeva iarăşi „numim dumnezeire-de- 
sine!” în sens originar, dumnezeiesc şi cauzal, obârşia şi pricina cea mai presus de început şi de 
ființă, dar în sens participant, puterea proniatoare cea transmisă de la Dumnezeu cel 
Neparticipat care este prin sine îndumnezeitoare”.!% Căci Dumnezeu nu suferă compunere, prin 
urmare, nici nu poate cineva afirma două dumnezeiri'” [în natura Lui]. Căci precum spunem că 
puterea şi înțelepciunea sunt comune Tatălui şi Fiului şi Sfântului Duh, - dar şi pe Fiul, Cel Ce 
are ipostas propriu, Îl numim Putere şi Înţelepciune a Tatălui -, fiindcă puterea care vine din 
acea Putere autoipostatică este nesfârşită/necuprinsă (&/op1o709), nimic nu stă împotrivă ca ea 
să fie o singură putere a Tatălui şi a Fiului şi a Duhului, în acelaşi mod, nimic nu va sta 
împotrivă să spunem că este o singură dumnezeire şi cu referire la ceea ce numim dumnezeire 
în general, şi cu privire la harul cel îndumnezeitor şi la firea cea întreit ipostatică/ în trei 
ipostasuri izvorâtoare a harului. Căci harul cel îndumnezeitor pe care Marele Dionisie l-a numit 
puterea cea proniatoare, este energia/lucrarea cea necuprinsă a dumnezeirii celei întreit- 
ipostatice izvorâtoare a harului, fiind o legătură negrăită/inefabilă şi o unire mai presus de fire a 
lui Dumnezeu şi a celor învredniciţi să fie cu EI în duh, după cuvântul Apostolului “cel ce s-a 
lipit de Domnul un Duh cu EI este” (1 Cor. 6:17). 

Di, Aşadar, iarăşi, precum Duh este Dumnezeu cel închinat în Treime, după cuvântul 
către femeia Samarineancă al Unuia din Sfânta Treime, dar Duh numim deopotrivă şi pe Cela 
Ce purcede de la Tatăl, ba încă şi harul Duhului Sfânt, căci zice “a suflat asupra ucenicilor şi 
le-a zis: luaţi Duh Sfânt” şi deşi două sau mai multe duhuri sunt numite astfel, nu înțelegem 
nimic mai puţin decât faptul că este închinat Duhul Unul, Simplu şi Necompus, şi numirile sunt 


nediferențiate între ele, deşi prin înţeles diferă unele de altele. La fel, numim dumnezeire atât 


directă descendență palamită, va vedea în ideea monarhiei Tatălui unul dintre punctele divergente față de teologia latină de 
maximă importanță. În contextul nostru, referința termenului monarhia la această idee este indicată de folosirea mai jos a 
limbajului dionisian, unde se vorbeşte de 6e6rnro Kai BEOApPXLOV, AYATAPXLOV. 

1* Dionisie Areopagitul, „Epistola 2, Către Gaius Terapeutul”” Opere Complete. trad. D. Stăniloae, p.257, Paideia: 
Bucureşti, 1996. 

17 Autoipostatică, va zice Sfântul Grigorie, cu referire la firea cea dumnezeiască ce subzistă prin sine, diferită de energia 
dumnezeiască, prin care noi participăm la dumnezeire, energie care nu este de sine subzistentă, deci este anipostatică. 

13 „Despre Numirile dumnezeieşti”, 11, 6, op. cit.p. 173. 

19 Vezi Lison, cap. Două dumnezeiri. 


firea dumnezeiască, cât şi darul îndumnezeitor pe care-l primim de la sfinți. Dar întrucât 
acestea sunt nediferențiate unele de altele, deşi, prin ceea ce semnifică, diferă între ele, ÎL 
preamărim într-o singură dumnezeire, simplă şi necompusă, pe Tatăl, pe Fiul şi pe Duhul Sfânt. 
De cealaltă parte, fie că cineva numeşte firea dumnezeire, şi una este firea celor trei, fie că 
numeşte astfel energia cea îndumnezeitoare şi tainică a acestora, tot una singură este a celor 
trei, astfel încât, una singură este dumnezeirea celor trei ipostasuri, precum zice şi Marele 
Vasile”. 

3. Dar încă şi cele şapte duhuri potrivit profeţiei lui Isaia, care se odihnesc peste firea 
cea omenească a lui Hristos, cine va susține împotrivă că este un singur Duh Cel Ce ÎL însoţeşte 
pe Acela? Căci acest lucru l-a arătat mai dinainte tot Isaia zicând, “că va ieşi o mlădiță din 
tulpina lui lesei şi un lăstar din rădăcinile lui va da şi se va odihni peste El Duhul lui 
Dumnezeu”, adică un singur Duh după fire, deşi apoi enumeră cele şapte energii ale Duhului: 
“duhul înțelepciunii şi înţelegerii, duhul sfatului şi al tăriei, duhul cunoştinței şi al bunei- 
credinţe, duhul temerii de Dumnezeu.” Pe acesta din urmă şi Marele Vasile îl numeşte 
sigur/tare/temeinic, învăţându-ne ca şi noi pururea să fim împreună cu Duhul lui Dumnezeu. 
Dar cine spune că Isaia atunci când a vorbit despre Duhul lui Dumnezeu, a arătat prin aceasta 
că este însăşi firea [dumnezeiască]? Părintele loan Hrisostomul în Cuvântul Despre Duhul 
Sfânt”, zice că cele şapte duhuri sunt energii ale Duhului,” iar sfântul Grigorie Teologul zice 

că “lui Isaia i-a plăcut să numească duhuri, energiile Duhului.” Dar şi din faptul că mai 


înaintea celor şapte duhuri este numit generic, Duhul lui Dumnezeu reiese că în Sine Insuşi EI 


% Aici Sfântul Grigorie insistă asupra unicității dumnezeirii, fie că ne referim la firea celor trei ipostasuri, fie că ne referim 
la energia harică, adică vrea să spună că este o singură fire şi o singură energie. Fapt important de subliniat fiindcă dogma 
energiilor necreate, l-a făcut pe Barlaam să îl acuze de politeism, de unde distincţia sfântului Grigorie între dumnezeirea ca 
fire, autoipostatică, de-sine-subzistentă şi dumnezeirea ca energie necreată ca putere proniatoare, ca să păstrăm termenii 
dionisieni, şi care nu este de-sine-subzistentă, deci anipostatică, dar are şi însuşiri ale firii, fiind unică şi comună celor trei 
ipostasuri ca mod de manifestare a lor. Vedem că citatul din sfântul Dionisie Areopagitul Numele divine citat mai sus, este 
foarte bine ales, şi căruia Sfântul Grigorie nu îi aplică nici un „corectiv” cum s-a afirmat, ci fraza dionisiană reflectă exact 
înţelesul palamit, (iertat fie anacronismul) nefiind nevoie de nici „o interpretare corectivă palamită”. (v. John Meyendorff) 
în acest sens, subscriem părerii lui Alexander Golitzin care contrazice teza corectivului palamit, care a dominat perspectiva 
criticii palamite occidentale o vreme destul de îndelungată, sub influenţa lui J. Meyendorff, v. întreaga discuţie în articolul 
lui Alexandru Golitzin: „For others, again Western, Gregory, in contrast to —say- Thomas Aquinas, clumsily distorted 
Dionysius” delicate adjustment of pagan discourse to Christian revelation in order to arrive at the lamentable and hitherto 
unheard of distinction between the divine essence and energies” v. Alexander Golitzin, „Dionysius the Areopagite in the 
Works of Gregory Palamas” in St. Vladimir's Theological Quarterly 46:2 (2002) 163-190. 


” Joan Hrisostomos, Despre Duhul Sfânt, PG, 52, 816-826. 
% Sf. Grigorie Teologul, Cuvântul 41 la Cincizecime, PG 36, 432C. 

este unic, iar din faptul că [cele şapte] care urmează sunt deosebite/distinse/diferențiate, se arată 
tocmai faptul de a nu fi socotită unicitatea Aceluia la un loc cu celelalte şapte. 

4. Aşadar precum cele şapte duhuri nu desfiinţează unicitatea, simplitatea şi 
necompunerea Duhului, căci sunt energiile Lui, în acelaşi mod, dacă cineva ar spune, potrivit 
sfinților, că sunt mai multe dumnezeiri, gândindu-se [de fapt] la energiile unicei dumnezeiri, 
aceasta nu anulează unicitatea şi simplitatea şi necompunerea ei, iar împotriva acestora, chiar 
dacă noțiunea/numirea de dumnezeire ar avea mai multe semnificaţii, dar nefiind nimic dintre 
cele semnificate, care să nu fie în armonie cu cele trei ipostasuri, astfel încât una singură este 
dumnezeirea celor trei ipostasuri căci spune sfântul Grigorie al Nyssei că numele de Qe6s vine 
de la faptul de a orândui (8£ewv) toate sau de la a vedea (8e6080u) toate, chiar mai înainte de 
naşterea lor, sau de la a arde (ai0ewwv), adică a consuma toată răutatea”. Şi iarăşi acelaşi zice: 
“iar denumirea de dumnezeire desemnează nu firea, ci puterea de a vedea.” Şi marele Vasile 
întăreşte convingerea/credința că numele de dumnezeire nu este în primul rând pentru fire 
« dacă numele de dumnezeire ar desemna firea, atunci aceeaşi denumire s-ar aplica, în mod 
special, şi Duhului Sfânt. 

5: Cine nu cunoaşte că Sfânta Evanghelie propovăduieşte comuniunea/unitatea 
dumnezeirii? Cine dar are un astfel de cuget târâtor pe pământ să îl slăvească pe Dumnezeu ca 
împărtăşibil după fire şi vai, să se arate pe sine părtaş ființei aceleia nedespărțite şi 
neatinsă/neapropiată tuturor ? Or, acestea sunt afirmate lămurit de Sfântul Athanasie cel Mare 
«faptul de a fi cineva Dumnezeu este secundar firii”5/ (neogr. vine ca al doilea lucru la fire), 
fiindcă şi noi devenim dumnezei, dar prin însăşi firea, nu putem fi dumnezei. sud Şi iarăşi: 
«după harul cel îndumnezeitor Dumnezeu se împărtăşeşte şi se arată celor vrednici, dar după 
fire el este neîmpărtăşibil»” Şi la cuviosul Maxim : « după har putem deveni Dumnezei în chip 
cu totul desăvârşit în afară numai de identitatea după ființă. Şi din nou la sfântul Dionisie : 


«Dacă l-am numit pe Dumnezeu ascunzimea cea mai presus de fire, la nimic altceva nu ne 


* Scrisoarea 189 Împotriva lui Eustathie, Courtonre 2 140 PG 32 693 D 

* După cum rezultă din citatele de mai sus din Sf. Grigorie din Nazianz, firea dumnezeiască nu are un nume care să o 
descrie desăvârşit şi identitar, adică să o descrie sau nominalizeze în identitatea ei, însuşi numele de Dumnezeu, gr. 9e6q 
este un atribut, la fel ca toate celelalte, care vorbeşte despre un dumnezeu proniator al universului, care orânduieşte 
universul. Dar identitatea dumnezeirii este total inaccesibilă limbajului. Aceasta vrea să spună acel 6evzepov £ozi din 
textul Sfântului Grigorie, care nu înseamnă deci accidental aşa cum l-au înţeles uneori latinii. 

% Sf. Athanasie cel Mare, Împotriva lui Macedonie, PG 28, 1313A. 

* Ibidem. 


1] 


gândim decât la puterea îndumnezeitoare care purcede către noi căci despre ea cugetăm prin 
desprinderea de toate lucrările înțelegătoare, neînțelegând-o nici ca îndumnezeire, căci îi este 
propriu să fie prin depăşirea a toată cauza ridicată peste toate » 

6. Dar, zic ei, însăşi dumnezeirea este creată care, spune marele Dionisie, că mai 
presus de ea este Dumnezeu, căci pe aceasta o numesc asemănare (74/7016) şi relaţie (072016) 
— nevăzând nenorociţii că multe altele dintre numirile privitoare la Dumnezeu desemnează 
relaţia, căci Împărăţia lui Dumnezeu este o relaţie mai presus de fire, dar prin aceasta nu 
înseamnă că este creatură; iar la [numirile] prin asemănare, sfântul adaugă şi pe cele prin 
neasemănare, aşadar nici asemănarea nu este mai presus de ceea ce este neasemănător”. Dar şi 
cele necreate au numiri prin asemănare, potrivit sfântului Grigorie Teologul, căci zice în 
Cuvântul al doilea din Cuvântările Despre Fiul, « că Fiul este icoana Tatălui ca fiind de aceeaşi 
fire şi că aceasta Fiul o are de aici, iar nu Tatăl de la Fiul, căci în aceasta constă însăşi firea 
icoanei, în faptul de a fi asemănare a unui arhetip al cărui icoană este »" Aşadar este limpede 
că nu din neştiinţă, ci din rea-voinţă, şi nu numai pentru aceasta, ci şi pentru altele spuse despre 
aceasta, cei despărțiți de har le trec cu vederea/ le lasă de o parte/le leapădă. Căci cum ar putea 
oarecând obârşia  dumnezeirii (8eapyio), obârşia bunătăţii (dyoapyio), puterea 
îndumnezeitoare (86016), şi prin sine-îndumnezeită (ăvzoBedoG) şi dumnezeirea [firea] lui 
Dumnezeu şi dumnezeirea auto-ipostatică // identitatea ipostatică a dumnezeirii (&v7o8£07nG) 
cum ar putea acestea vreodată să fie dintre cele create? Cum dar ceea ce este absolut şi 
primordial şi mai presus de cele ce sunt — căci aşa spune despre aceasta marele Dionisie-, ar 
putea fi numărat/socotit la un loc cu cele zidite/create? Cum oare darul cel îndumnezeitor, - nu 
cel îndumnezeit -, ar putea fi făptură ? Cum pronia lui Dumnezeu care purcede de la 
Dumnezeu cel neîmpărtăşit, izvorâtoare a harului şi împărtăşită de către cei întorşi spre 
îndumnezeire ar putea fi dintre cele create sau cum ar putea fi sufletul înger sau altceva dintre 
cele create ? Cum oare puterea lui Dumnezeu îndumnezeitoare şi binefăcătoare, sau puterea 


atotvăzătoare a celui ce cunoaşte toate care şi-au luat temeiul fiinţei mai înainte de naşterea lor 


% Sf. Dionisie Areopagitul Despre numirile dumnezeieşti, 2,7, trad. D. Staniloae. 

* Se referă în continuare la numirile dumnezeieşti. Sfântul Grigorie vrea să spună că există numiri cu privire la Dumnezeu 
prin asemănare şi prin neasemănare. şi potrivit sfântului Dionisie numirile dumnezeieşti prin neasemănare, negative ar fi 
mai proprii lui Dumnezeu şi mai dreptmăritoare decât numirile prin asemănare. 

% Cuvântări Teologice, 4, 30, PG 36, 129B. 

ar putea fi socotite făpturi”! ? Cine oare, minte având, şi grăbindu-se să îi socotească pe aceştia 
împreună cu cei ce cugetă evlavios, va scoate vreodată ceva de acest fel din minte ? 

Za Aşa încât nezidit este harul acesta, şi nu numai acesta, ci şi orice energie a 
Duhului şi eu ştiu bine şi tu însuţi cunoşti mulțimea argumentelor şi convingerile, împreună cu 
cei care nu au avut a se învoi cu diavoleasca stare. Fiindcă cei care nu au crezut acestea care 
sunt asemenea cu cele ale lui Sabelie şi Arie şi ale multor altor rele rătăciri şi erezii, în acord 
numai şi numai cu sufletul lor, cu toate că unele dintre acestea erau în contradicție unele cu 
altele, [aceia deci care nu s-au încrezut în ele] ar şti să pledeze mai cu amănunțime/acrivie 
/străşnicie dacă le vor cunoaşte [direct] din scrierile noastre. Căci din această pricină ei le corup 
pe acestea toate în aşa fel, încât să înscrie în ele propria lor rătăcire. Fiindcă Varlaam însuşi 
tocmai aceasta ne-a întors împotrivă, acuzându-ne pe noi de cele pe care el însuşi mai întâi le-a 
adus în discuţie, ceea ce 7omul Sinodal o va arăta limpede : « Căci, Varlaam, auzind pe 
monahii noştri zicând, din predania pe care o au de la sfinții părinți, că cei care şi-au curățit 
inimile prin [păzirea] poruncilor lui Dumnezeu, primesc, în chip tainic şi negrăit, 
dumnezeieştile iluminări care se apropie de ei, îi acuză deci că ar susține că firea lui Dumnezeu 
este cu putință a fi împărtăşită. lar când aceştia se apărau zicând, că nu firea lui Dumnezeu, ci 
harul necreat, veşnic, şi îndumnezeitor al Duhului Sfânt este împărtăşit, încercau să le atribuie 
de aici o altă acuzaţie, aceea a credinţei în două dumnezeiri. >” Vezi aşadar acum limpede cum 
Akindynos este ucenic riguros şi următor îndârjit al lui Varlaam ? vezi că aceasta arată cât se 
poate de limpede că darul cel îndumnezeitor, pe care marele Dionisie numindu-l dumnezeire, 
spune că Dumnezeu este mai presus de ea, iar Akindynos susţine cu tărie că acesta este creat şi 
le răstălmăceşte pe toate, tulburând şi încâlcind toate în multe chipuri, încât să fie acceptat că 
nu nezidit este acesta, când întreaga Biserică propovăduieşte limpede că este necreat şi veşnic, 
şi nu numai atât, ci, şi faptul că firea lui Dumnezeu care dăruieşte acest har este altceva decât 
el? Căci ei spun că firea cea nezidită şi veşnică nu este altceva decât/deosebită de harul cel 


A : „33 
îndumnezeitor al Duhului”. 


*1 Aluzie la dogma augustiniana a naturii create a harului. 

* Sunodikos Tomos, 1, PG 151, 680AB 

% Tată una dintre contradicţiile interioare ale Akindyniştilor şi Varlaamiţilor, care, urmând dogmei catolice de origine 
augustiniană, a naturii create a harului. Căci spune sfântul Grigorie. Pe de o parte, identifică firea lui Dumnezeu cu harul 
care purcede din ea (fiindcă nu admit distincţia palamită între natură şi energiile harului), iar pe de altă parte susțin că acest 
har este de natură creată, şi deci în chip necesar, şi implicit susțin că firea este şi ea de natură creată. 

8. De aceea şi în continuarea Tomului Sinodal este adus înainte Sfântul Maxim care 
zice : că « fericita dumnezeire, după fire, este mai presus de negrăire şi mai presus de 
(ne)cunoaştere şi  nesfârşit/infinit (&zerpăkc) transcendentă oricărui necuprins/infinit 
(ăzempia), nelăsându-se cu nici un chip cuprinsă de vreo minte, deşi este simplă/comună““/ 
celor dimpreună cu ea. » şi iarăşi în altă parte, « iar acela dintre fiinţe care este părtaş ei, dar nu 
după fire, ci voind a se împărtăşi în vreun alt chip de puterile [dumnezeirii], acelea nu purced 
desăvârşit din ascunzimea cea după fire »*5 dar şi marele Vasile, zice: « şi Duhul Sfânt este 
simplu prin fire, dar felurit/multiplu prin puteri »** şi iarăşi zice: « Căci energiile lui 
Dumnezeu sunt diverse/numeroase, dar firea este simplă ; noi însă după energiile Lui spunem 
că ÎL cunoaştem pe Dumnezeu, iar de firea Acestuia nu ne este cu putință a ne apropia. Dar 
energiile Lui coboară către noi, iar firea rămâne neapropiată. »"” şi sfântul Athanasie cel Mare 
zice şi el limpede că sfinţii au privit nu firea lui Dumnezeu, ci slava Lui căci este scris despre 
Apostoli că priveghind Petru şi cei dimpreună cu dânsul“ au văzut slava lui Hristos. >” 

9. Astfel aşadar, acelea ale lui Varlaam ori ale lui Akindyn rostite împotriva noastră, 
dar mai degrabă împotriva [cuvintelor] sfintilor lui Dumnezeu, selectate astfel cu grijă, care au 
dobândit votul unanim şi judecata/confirmarea/ validarea,/ adeverirea/ întărirea sinodală, să 
audă iarăşi ceea ce este scris în acest Tom Sinodal, în care se vorbeşte în primul rând de lumina 
care a strălucit pe Thabor, fiindcă acesta insistă mai ales pe acest subiect, - este deci, scris 
desăvârşit aici că prin votul sinodal de obşte/ecumenic/sobornicesc toate cele câte le-a susținut 
răuvoitor şi fără temei cu privire la cele dumnezeieşti, însuşi Varlaam le-a lepădat, condamnat/ 
acuzat fiind, şi a cerut iertare pentru acestea mai cu seamă. « Prin urmare, declarăm/mărturisim 
că dacă va arăta adevărată pocăință şi nu va mai spune nici nu va mai scrie nimic nicidecum 
despre asemena lucruri, bine va fi, iar dacă nu, va fi excomunicat şi tăiat/lepădat de sfânta, 
soborniceasca şi apostoleasca Biserică a lui Hristos şi de ortodoxie şi de comuniunea 
Creştinilor. lar, dimpotrivă, dacă altcineva va arăta ceva din cele spuse sau scrise de către acela 


în chip blasfemator şi rău-mărturisitor împotriva monahilor sau împotriva acestei biserici, iarăşi 


Ss | lorâ este simplu, folosit aici cu referire la cele trei ipostasuri, exprimate prin phw dxykâ1 

55 Tomul Sinodal, | PG 151 685C-686A, v. Sf. Maxim, Capetele teologice 1, 48, 49, PG 90, 1101A, Capete diverse, 1, 7, 
PG 90, 180C. 

* Despre Duhul Sfânt, 9,22, PG 32, 108C. 

* Epistola 34, l PG 32, 869AB. 

* Luca 9:32 

5 Sf. Athanasie cel Mare Către Împăratul Antioh 27, PG 28, 6164 

în vreun alt chip acuzând pe monahi sau va ataca pe aceştia în aceste subiecte/privințe 
adăugând la această condamnare dată cu smerenia noastră, va fi şi acela lepădat de sfânta, 
soborniceasca şi apostoleasca Biserică a lui Hristos şi de ortodoxie şi de comuniunea 
Creştinilor. 0 

Ce oare ? Varlaam care zice în chip blasfemator şi rău-mărturisitor condamnând pe 
monahi, pentru nimic altceva şi mai presus de toate, că, de vreme ce aceştia spun că atât firea 
lui Dumnezeu nevăzută şi neîmpărtăşită nici sfinților, cât şi darul îndumnezeitor, harul şi 
energia văzute de sfinţi sunt necreate, ar cădea pentru aceasta în ditheism? Dar de acest lucru 
Akindynos nu încetează a ne acuza şi pe noi. Aşadar, şi acesta în chip fără de minte se aşează 
pe sine însuşi de partea lui Varlaam, iar dacă nu va înceta şi nu va face pocăință îndreptându-se 
pe sine potrivit cu acest decret sinodal, lepădat este şi tăiat de sfânta, soborniceasca şi 
apostoleasca Biserică a lui Hristos şi de ortodoxie şi de comuniunea Creştinilor. Dar care este 
urmarea Tomului « aşadar cu fermitate, cu duhovnicească severitate/austeritate şi cu dreptă 
măsură, poruncim ca nimic din ceea ce a fost dogmatisit, stabilit prin dogmă, nimeni dintre toți 
să nu le mai stârnească pe acestea sau alte dispute dogmatice. »"! Vezi şi numai de aici că acela 
ce stârneşte, tot acelaşi este cu cel care învinuieşte, cu cel pedepsit, iar nu cu cel care apără/este 
apologet? Căci cine este cel ce învinuieşte ? Oare nu este clar că Akindynos ? Dar şi altminteri, 
dacă el este cel care a încetat desăvârşit orice discuţie pe aceste teme şi după cel de-al doilea 
sinod, care a dovedit acelaşi lucru, asemenea atunci cineva ar putea presupune că altcineva a 
stârnit discuția. Dar acesta neîncetând nicidecum şi nici cu smerenie, în ce chip dar, ar putea 
arăta cineva că altul este cel care a stârnit discuţia ? Dar în ceea ce îl priveşte pe Akindyn, şi 
dacă el stârneşte şi dacă nu el stârneşte, este limpede că nici nu se pocăieşte, nici nu se 
îndreaptă pe sine în credinţă, ci are înrădăcinate în suflet aceste rele mărturii/mărturisiri de 
credinţă, astfel încât este osândit prin condamnarea sinodului la excomunicare până ce unul ca 
acesta va înceta să spună împotriva noastră învinuirile aduse altădată de Varlaam. 

Astfel şi noi îl avem pe acesta ca pe un lepădat şi pe cei dimpreună cu dânsul şi nu ne 
vom tulbura/ lenevi să respingem hulele lui chiar dacă va încerca, profitând de confuzia politică 


prezentă, să smulgă vreun avantaj vremelnic împotriva noastră. Căci se spune că şi lupii se 


+ Tomul Sinodal |, PG 151, 691D-692A. 
1! Tomul Sinodal, 1, PG 151, 692 A. 

bucură pe vreme de furtună. Dar noi care auzim glasurile acelea stăpâneşti prin care ni se 
porunceşte să nu ne temem să propovăduim cuvântul adevărului, trimiţându-ne ca pe nişte oi în 
mijlocul lupilor, nu ne vom înspăimânta deloc de acela care înconjoară furia femeiască pe care 
vreo dinastie împărătească o va aduce împotriva noastră precum şi preoţii aceia ai ruşinii pe 
Izabela, şi cei dimprejurul lui Teofil şi Eudoxia”?. Dar noi văzând nestrămutată calea sfinţilor, 
vom imita, cu puterea lui Dumnezeu, răbdarea cu care au suferit în întristări şi ne vom bucura 
de nădejdea lor. Voi merge aşadar încercat în ispite, voi merge în mijlocul poporului, să fie 
aprins focul, să fie ascuţită sabia, şi să fie ascuţite unghiile căci orice chin veți aduce asupra 
mea, îl voi primi cu râvnă, voi rămâne neabătut în credință, statornic în însuşi duhul şi cu cât 
voi răbda mai multe, cu atât mă voi bucura mai mult. Căci astfel voi spori mie darul cel mai 
dumnezeiesc, care are drept însoţitoare neînfruntată dreapta cugetare/înţelepciunea şi voi fi 
astfel un vas mai cuprinzător / lărgit al Duhului şi voi avea ca substanță/ipostas în mine însumi 
fericitele nădejdi, dobândind arvuna duhului într-un chip mai lămurit. Voi avea norul 
mucenicilor împreună cu care voi fi la făgăduita întâmpinare, voi avea mulțimea nenumărată a 
drepţilor de la care voi dobândi cea mai bună înviere. Mă voi adăuga la adunarea 
mărturisitorilor de credință, voi fi socotit la lauda celor întâi-născuți, mă voi împărtăşi de 
cinstea nemuritoare a bătrânilor cuvioşi. Şi ce înseamnă pentru mine vorbele rele, învinuirile 
mincinoase, pârâciunile acestea chiar dacă ceva cu mult mai rău şi mai puternic decât acestea 


vor putea fi aduse asupra mea? 


Traducere, introducere şi note: O Parascheva Grigoriu 


“2 Împărăteasa Eudoxia este cea carel-a prigonit pe Sfântul Ioan Hrisostomul cerând Patriarhului Teofil să adune sobor de 
episcopi să semneze izgonirea Sfântului loan. Singurul care nu a semnat a fost Episcopul Epifanie. Iubit de popor, sfântul 
Ioan este rechemat, dar în fața Bisericii unde slujea Sfântul loan era un loc înălțat cu chipul Împărătesei Eudoxia şi se 
organizau acolo jocuri distractive în cinstea împărătesei. Sfântul loan le desființează socotindu-le o impietate faţă de locaşul 
sfânt al lui Dumnezeu. Împărăteasa se înfurie din nou împotriva Sf. loan, luând gestul acestuia ca pe un afront personal. 
Sfântul Ioan, la predică, în faţa a toată adunarea, îi răspunde: „Iarăşi Irodiada se îndrăceşte, iarăşi se tulbură, iarăşi joacă şi 
saltă, iarăşi caută capul lui loan”. Proloagele. Cuvânt despre izgonirea Sf. Ioan Gură de Aur p.260, Bunavestire, Bacău. Ce 
a urmat îndreptăţeşte cuvântul Sf. Grigorie Palamas, care vorbeşte de balaurul din vechime care pururi stă împotriva 
adevărului, lui Hristos şi Bisericii. Omilia 32,7. p. 157. Anastasia, Bucureşti, 2004 

